Awentol (Suricata suricatta)

Awentol (Suricata suricatta) tir tana moukolafa katca ke Suricata oxi vey Herpestidae yasa ke CARNIVORA veem ( FELIFORMIA volveyveem ). Gan Schreber bak 1776 taneon zo pimtayar.

 Pimtara 
Awentol sotir eyaf sulem, i vuwapaf gu guritcol, blis koe luvapa pakana do ar milkatcik ik dace werpol.

Va tigafo alto is takama dem aftafa uka is orikaf itapeem is opaf pezay dere aftaf is lodorikaf oblakeem is beretraf moavukaf im dem lodorikafe tride moe ge sodir.

Tir afizaf govitol ise malestutuson va zae is larga, va tawa gisuxar, voxise va beza is ato is niskadunolam dile estur.

Titi idulugal ginazbalker. Oc sotre cugon tola, arti ocaga vas san-tanoya safta koblid aze gan gadikeem zo gaad.

Tana kira ke awentol tulon tir yalestafa wanca kotviele rune luva ranyeson pitcar.

 Vexala dem apteem 
Sedme Mammal Species of the World (siatos ke 2005), bata katca vas 3 apta ruldar :
 Awentol (Suricata suricatta suricatta) (Schreber, 1776)
 Awentol (Suricata suricatta iona) (Cabral, 1971)
 Awentol (Suricata suricatta marjoriae) (Bradfield, 1936)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Suricata suricatta (Schreber, 1776)
 (en) vuest- : CITES : Suricata suricatta
 (en) vuest- : UICN : katca Suricata suricatta (Schreber, 1776)
 (en, fr) vuest- : ITIS : Suricata suricatta (Schreber, 1776)
 (en) vuest- : Tree of Life Web Project : Suricata suricatta
 (en) vuest- : Catalogue of Life : Suricata suricatta (Schreber, 1776)
 (en) vuest- : Paleobiology Database : Suricata suricatta (Schreber, 1776)
 (en) vuest- : Animal Diversity Web : Suricata suricatta
 (en) vuest- : NCBI : Suricata suricatta
 Ara vuestexa 
 Awentol (Suricata suricatta) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Awentol (Suricata suricatta)
Awentol (Suricata suricatta)
Awentol (Suricata suricatta)